เรากินเท่าไหร่ก็ไม่อ้วนน้ำหนักเพิ่มยาก บางคนกินนิดเดียวก็เพิ่มขึ้นมาเยอะ เรากินเเล้วไม่อ้วน ออกกำลังกาย ก็น้อยมากๆๆ ไม่ทราบว่าเป็นที่ กรรมพันธุ์ รึป่าว อยากทราบว่า เกิดจากอะไร มีผลเสียไหม
สวัสดีค่ะ ในที่นี้คงต้องหาดูก่อนว่าไม่มีสาเหตุทางกายที่ทำให้น้ำหนักไม่ขึ้น เช่น-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าหากพบแพทย์เพื่อตรวจร่างกายดูแล้วร่างกายแข็งแรงดี ไม่มีโรคอะไร ก็อาจจะเป็นจากกรรมพันธุ์หรือรูปร่างที่เป็นคนผอมอยู่แล้ว ไม่มีข้อเสียอะไรค่ะ เน้นรับประทานอาหารให้ครบ 5 หมู่และออกกำลังกายสม่ำเสมอเพื่อเสริมสร้างกล้ามเนื้อ